《代人上李制参生辰》
宋代·李流谦

乾坤不许一尘隔，谁倒天河濯秋色。
鹄鹭心性冰雪魂，造物着秋不仓卒。
星斗并焕仰斯文，准绳不愆宗绝德。
法年只作充闾喜，不知此人系邦国。
锦囊名章小游戏，上公启齿叹孤出。
太白要是天上人，少陵屡作诸侯客。
朝来日照黄金卮，诸生登堂作生日。
观麟媲德公厌闻，丹砂续年笑无益。
试问公家白发翁，五千微言不老术。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。